Υρμίνη (αρχαία πόλη)

Η Υρμίνη ή Ύρμινα ή Όρμινα ήταν πόλισμα της αρχαίας Ηλείας.

Ιδρύθηκε από Πελασγούς πρωτοέλληνες. Ήταν πόλη των Επειών. Βρισκόταν δίπλα στο ακρωτήριο της Κυλλήνης και κοντά σε αυτό του Αράξου, στα αρχαία σύνορα Αχαΐας και Ηλείας. Οικιστής της ήταν ο Άκτορας, γιος του Φόρβαντα, εγγονός του Λαπίθη και αδελφός του ήταν ο βασιλιάς Αυγείας.

Η πόλη ονομάστηκε έτσι προς τιμήν της μητέρας του Υρμίνης, η οποία ήταν κόρη του Επειού. Η Υρμίνη συμμετείχε στον Τρωικό πόλεμο υπό την αρχηγία του βασιλιά Αμαρυγκείδη μαζί με τους άλλους Επειούς10] Ὑρμίνη μὲν οὖν πολίχνιον ἦν, νῦν δ' οὐκ ἔστιν: ἀλλ' ἀκρωτήριον πλησίον Κυλλήνης ὀρεινόν ἐστι, καλούμενον Ὅρμινα ἢ Ὕρμινα Στράβωνος ΓεωγραφίαΟἳ δ' ἄρα Βουπράσιόν τε καὶ Ἤλιδα δῖαν ἔναιον ὅσσον ἐφ' Ὑρμίνη καὶ Μύρσινος ἐσχατόωσα [...] Ομήρου Ιλιάδα Ραψωδία Β΄Ἄκτορι δὲ καὶ τοῖς παισὶ γένος τε ἦν ἐπιχώριον βασιλείας τε μετῆν σφισιν: Ἄκτωρ γὰρ πατρὸς μὲν Φόρβαντος ἦν τοῦ Λαπίθου, μητρὸς δὲ Ὑρμίνης τῆς Ἐπειοῦ, καὶ ᾤκισεν ἀπ' αὐτῆς Ἄκτωρ πόλιν Ὑρμίναν ἐν τῇ Ἠλείᾳ. Παυσανία Ηλιακά Α΄.

Η θέση της αρχαία πόλης έχει βρεθεί κοντά στο σημερινό Κουνουπέλι και στον Δήμο Βουπρασίας, 9 χιλιόμετρα από την Βάρδα. Στην θέση υπάρχουν κατάλοιπα ενετικών κτισμάτων και κάστρου, και κατάλοιπα του πελασγικού τείχους. 

 Παραπομπές 

Κατηγορία:Πόλεις της αρχαίας Ηλείας
Κατηγορία:Δήμος Βουπρασίας
Κατηγορία:Αρχαιολογικοί τόποι στην Ηλεία